**Jegyzőkönyv**

 **az MTVE 2020. évi 3. elnökségi üléséről**

**Készült**: Balatonberény, 2020. július 19.-én, Balatonberény, Napfény u.1.sz. alatti helyiségben.

**Jelen vannak:** Bali Istvánné,Dér Ferenc, Gaál Judit gazdasági vezető, Lepp László, Somogyi Magyar József, Rónai Attila FB elnök.

 Egry József előzetesen jelezte távollétét.

Napirendi pontok: 1. Közgyűlés előkészítése, Party parti,

 2. Kizárások, tagfelvétel kérdése,

 3. Gazdasági beszámoló, 2021 évi terv,

 4. SZMSZ elfogadása,

 5. Kotrás kiértékelése,

 6. Egyebek (sólya,áram,kotrás),

Dér Ferenc megállapítja, hogy az elnökségi ülés határozatképes.

Az elnökség felkéri Lepp Lászlót a jegyzőkönyv vezetésére és Somogyi Magyar Józsefet a jkv. hitelesítésére.

1. **Közgyűlés előkészítése, Party parti,**

 A közgyűlés 2020. augusztus 1.-én kerül megtartásra. A meghívók, a tagok részére elektronikusan kiküldésre kerültek. A beszámoló, a terv, és az SZMSZ szintén elektronikus formában kerül kiküldésre.

A party parti idén elmarad.

Az elnökség felkéri a Gazdasági vezetőt és a portberény.hu kezelőjét, hogy a tagok elektronikus elérhetőségét egyeztessék, és gondoskodjanak arról, hogy minden tag az írásos anyagokat megkapja.

 felelős: Gaál Judit

 Vámos Csaba

 határidő: 2020. július 21.

**1./07./2020. Kgy. határozat**

**A közgyűlés 2020. augusztus 1.-én a kultúrházban kerül megtartásra. Az írásos anyagokat a tagok részére elektronikusan el kell juttatni.**

**A Party parti elmarad.**

**Felelős: Dér Ferenc.**

**határidő: értelemszerűen.**

1. **Kizárások, tagfelvétel**

A tagdíjat és kikötő használati díjat nem, vagy késve fizetők listája ismertetésre került. Négy fő a felszólításra nem, vagy határidőn túl tett eleget. Az Alapszabály, egyértelműen rendelkezik az eljárási rendről. Az elnökség tekintettel arra, hogy az alapszabály és a befizetési határidők ebben az évben változtak az alábbi döntést hozta.

**2./07./2020. Kgy. határozat**

**Az elnökség a négy kizárásra jelölt személyt meghívja a közgyűlésre, és a közgyűlés hatáskörébe utalja a kizárás eldöntését.**

**Ebben az évben tagfelvételt nem javasol az Elnökség.**

**Felelős: Dér Ferenc**

**határidő értelemszerűen**

1. **Gazdasági beszámoló, 2021 évi terv,**

A beszámolót és a tervet az elnökség tagjai 2020. július 24.-ig írásban véleményezik és szavazatukat az elnök részére elektronikusan megküldik.

1. **SZMSZ elfogadása**

**3./07./2020. Kgy. határozat**

**Az elnökség az SZMSZ-t elfogadja és felkéri az elnököt, hogy azt a tagság részére elektronikusan küldje meg.**

**Felelős: Dér Ferenc**

**határidő: közgyűlés időpontja.**

1. **Kotrás kiértékelése**

A kotrással kapcsolatban két észrevétel és néhány egyéb javaslat érkezett.

**4./07./2020. Kgy. határozat**

**A kotrás ügyét a közgyűlés elé kell vinni.**

**Felelős: Dér Ferenc**

**határidő: értelemszerűen**

1. **Egyebek**

 A szabályok betartása, a helyek karbantartása folyamatosan romlik a kikötőben.

**5./07./2020. Kgy. határozat**

**A Felügyelő bizottság és az Etikai bizottság dolgozzon ki javaslatot a kikötői szabályok megsértőinek szankcionálására.**

**Felelős: Rónai Attila**

 **Rádi Adrienn**

**határidő: 2020. július 24.**

Az előző elnökségi ülésen az elektromos fejlesztéssel, illetve a mólószár meghosszabbításával kapcsoltban hozott döntést az elnökség az alábbiak szerint módosította.

**6./07./2020. Kgy. határozat**

**Az elektromos hálózat konnektor bővítését, biztosítékok konnektoronkénti kiépítését, valamint a fázisok szétválasztását még ebben az évben végre kell hajtani.**

**A mólószár hosszabbítást törölni kell.**

 **A teljes elektromos hálózat fejlesztését (figyelembe véve az elektromos hajók gyors ütemű növekedését) a Fejlesztési koncepció részeként 2021.-ben a közgyűlés elé kell terjeszteni.**

**A kikötőmester pótlására minden médiaeszközt fel kell használni.**

**Felelős: Dér Ferenc**

**határidő: folyamatos**

Kmf.

 Lepp László Somogyi Magyar József

 jegyzőkönyv vezető jegyzőkönyv hitelesítő